บอร์ดTTWไฟเขียวซื้อซีเค พาวเวอร์
บอร์ดTTW อนุมัติซื้อหุ้นเพิ่มทุนของบริษัท ซีเค พาวเวอร์
30 ต.ค. 2565

บอร์ดTTW อนุมัติซื้อหุ้นเพิ่มทุนของบริษัท ซีเค พาวเวอร์ 
นายสมโพธิ  ศรีภูมิ กรรมการผู้จัดการ บริษัท น้ำประปาไทย  หรือ “TTW” เปิดเผยถึงผลการประชุมคณะกรรมการบริษัทเมื่อวันที่ 14 พฤศจิกายน 2554 ว่า “บอร์ดมีมติอนุมัติให้บริษัทฯ เข้าซื้อหุ้นเพิ่มทุนของบริษัท ซีเค พาวเวอร์  หรือ “CKP” จำนวน 273 ล้านหุ้น ในราคาหุ้นละ 10 บาท  คิดเป็นเงิน 2,730 ล้านบาท ซึ่งเมื่อรวมกับหุ้นที่บริษัทฯ ได้มาก่อนหน้านี้จำนวน 3 ล้านหุ้น ทำให้บริษัทฯ มีหุ้น CKP ทั้งสิ้นจำนวน 276 ล้านหุ้น รวมมูลค่าเงินลงทุนทั้งสิ้น 2,760 ล้านบาท หรือคิดสัดส่วนเป็นร้อยละ 30 ของทุนจดทะเบียนทั้งหมดของ CKP  
ทั้งนี้ การทำรายการซื้อหุ้นเพิ่มทุนดังกล่าว จะทำขึ้นภายหลังจากที่ได้รับความเห็นชอบจากที่ประชุมวิสามัญผู้ถือหุ้นที่บริษัทฯ กำหนดจัดขึ้นในวันที่ 20 ธันวาคม 2554 เวลา 13.00 น.ที่โรงแรมดิเอ็มเมอร์รัลด์รัชดา ถ.รัชดาภิเษก กรุงเทพมหานคร
นอกจากนี้ บอร์ดยังได้มีมติแต่งตั้งให้บริษัทหลักทรัพย์ทรีนีตี้ จำกัด เป็นที่ปรึกษาทางการเงินอิสระ เนื่องด้วยการเข้าทำรายการดังกล่าวเข้าข่ายเป็นการทำรายการกับบุคลที่เกี่ยวโยงกัน สำหรับแหล่งเงินทุนที่จะใช้การเข้าซื้อหุ้นเพิ่มทุนของ CKP จะมาจากการกู้ยืมสถาบันการเงิน และหรือหุ้นกู้ และ/หรือเงินสดจากการดำเนินงานของบริษัทฯ